Vogelherd arula, tigisa koe Schwäbische Alb jakama getalte Germana, tir ayaf is abdiizvugalaf debak ke Lekeraporugal.

Tamavafa Gadakiewega
Belca dem tevoya abdiizvugalafa arula ( don Vogelherd arula ) milvemon tigisa getalte Germana va tano katcalapafo izvaxo ke tawava tadler nume bak 2007 wetce arayaf debak ke tamavafa gadakiewega ke UNESCO zo bendeyer.

Rawopaf debak

Koe Lone krant, Vogelherd arula tir tela lotaltefa tigisa. Tir dem baroyo kolanixo gluyakirafo gu lupaxa koe pistxo. Bata betsava varon zo vestayar ise zo kaljoxayar. Taneafa kosmara isu divsidara bak 1930-e sanda gan Gustav Riek is Hermann Mohn zo skuyud. Soe banugale divmimayan baspieks sure gire zo joxayad ise loeke zo drunayad.

Evlara va serixo ke Vogelherd arula va evlaks wali milgaf Lekeraporugal is Gelkeraporugal nekir. Kotak ke koafizayani seri vas jontik sulemaf kudjot ruldar, i vas lo epuyun kum melmakolafa wula. Bat kudjot va yona katca bliyisa bak oprugal volad, i va tulon arulaf krapol is melmakol is govitaf okol is dere nudol.

Ayakoraf kudjot is toloy stogoyeyen val is yona ingasa muka va olkotceem tukotrad. Evlara kan 14-e beba al exoner da belikafa klaa ke bada ke Aurignac sare ke Vogelherd arula tir 35000 ik 41600 AR tanda.

Dum yona dzeta ke Hohle Fels arula, telyona ke Vogelherd arula va yona welmafa tcala ke rupolafa kotcara divnedid, i va tcala tisa pragucayan nekiks ke pist gan pragara ke arulaf rupol.

Sulemafi seri

Ayafa muka isu yambaxa

Dere rupec
Lekeraporugalafa kudjotya
Sirgenstein arula
Bockstein arula
Hohlenstein-Stadel arula
Hohle Fels arula
Geissenklösterle arula

|style="vertical-align: top;"|
Vogelherd (arula)